62019CO0920_INF
Euroopa Kohtu (seitsmes koda) 18. mai 2021. aasta määrus –Fluctus jt
(kohtuasi C‑920/19) (
1
)
Eelotsusetaotlus – Euroopa Kohtu kodukorra artikkel 99 – ELTL artikkel 56 – Teenuste osutamise vabadus – Piirangud – Hasartmängud – Turu korralduse kaheosaline süsteem – Loteriide ja kasiinode monopol – Eelnev luba käitada hasartmängu automaate – Monopoolses seisundis ettevõtja reklaamipraktika – Hindamiskriteeriumid – Konstitutsioonikohtu praktika, milles tuvastati, et riigisisesed normid on liidu õigusega kooskõlas
1.
Teenuste osutamise vabadus – Piirangud – Hasartmängud – Riigisisesed normid, millega kehtestati riigimonopol teatavate hasartmängude korraldamiseks ja kontsessioonide ja lubade kord muud tüüpi hasartmängude korraldamiseks – Lubatavus – Monopoolses seisundis ettevõtjate reklaamipraktika, mille eesmärk on õhutada aktiivselt hasartmänge mängima – Riigisiseste õigusnormide järjepidevus ja süstemaatilisus – Liikmesriigi kohtu antav üldine hinnang
(ELTL artikkel 56)
(vt punktid 30–32, 36, 40, 46–49 ja 53 ning resolutsiooni punkt 1)
2.
Euroopa Liidu õigus – Esimus – Vastuolus olev riigisisene õigus – Kehtivate normide automaatne kohaldamatus – Kohustus järgida kõrgema kohtu juhiseid, mis ei ole liidu õigusega kooskõlas – Lubamatus
(ELTL artiklid 56 ja 267)
(vt punktid 57, 58 ja 60 ning resolutsiooni punkt 2)
Resolutsioon
1.
ELTL artiklit 56 tuleb tõlgendada nii, et sellega ei ole vastuolus hasartmänguturu korralduse kaheosaline süsteem üksnes põhjusel, et loteriisid korraldava ja kasiinosid käitava monopoolses seisundis ettevõtja reklaamipraktika eesmärk on õhutada aktiivselt hasartmänge mängima näiteks seeläbi, et hasartmänge lastakse paista ohutuna, et neile luuakse sellega, et saadud tulu kasutatakse üldise huvi eesmärgil, positiivne kuvand või et suurendatakse mängude atraktiivsust haarava reklaamiga, mis peibutab lootusega märkimisväärsetele võitudele.
2.
Liidu õiguse esimuse põhimõtet tuleb tõlgendada nii, et see paneb liikmesriigi kohtule kohustuse jätta kohaldamata riigisisene õigusnorm, mis on ELTL artikliga 56 vastuolus, k.a juhul, kui sellesama liikmesriigi kõrgeim kohus on asunud seisukohale, et see õigusnorm on liidu õigusega kooskõlas.
(
1
)	ELT C 161, 11.5.2020.